Notra

Notra (Stachys, sin. Betonica) – notrelinių (Lamiaceae) šeimos augalų gentis, paplitusi Eurazijoje, Afrikoje, Australazijoje, Šiaurės Amerikoje.

Genčiai priklauso vienmetės ir daugiametės žolės. Lapai paprasti, kiaušiniški arba lancetiški, dažniausiai širdišku pamatu, dantyti arba rinčiuoti. Žiedai po 2 ar daugiau susitelkę į menturius ir sudaro viršūninį varpos pavidalo žiedyną. Vainikėlis raudonas, purpurinis, geltonas, gelsvas arba baltas, jo žiotys apaugusios plaukeliais. Vaisius – riešutėlis.

Mokslinis pavadinimas Stachys kilęs iš  – varpa; šios genties kai kurios augalų rūšys turi varpos pavidalo žiedynus.

Rūšys 
Gentyje apie 374 rūšys. Lietuvoje auga šios rūšys:
 Vaistinė notra (Stachys officinalis), savaiminė.
 Vienmetė notra (Stachys annua), archeofitas.
 Pelkinė notra (Stachys palustris), savaiminė.
 Stačioji notra (Stachys recta), savaiminė, įrašyta į Lietuvos raudonąją knygą.
 Miškinė notra (Stachys sylvatica), savaiminė.

Kitos žymesnės rūšys:
 Gumbuotoji notra (Stachys affinis)
 Vilnotoji notra (Stachys byzantina)
 Didžiažiedė notra (Stachys macrantha)
 Puošnioji notra (Stachys spectabilis)

Šaltiniai 

Notreliniai